Diari Oficial de la Generalitat Valenciana


Sumari del DOGV 2880, del 29-11-1996 (1996/840192)

DECRET 216/1996, de 26 de novembre, del Govern Valencià, pel qual suspèn parcialment l'aplicació del Decret 66/1985, de 18 d'abril, del Govern Valencià, pel que fa al règim de visites al Museu de Belles Arts de València.
----------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/11/26/216/dof/vci/html**

### Dades del document

Número de DOGV
:   2880

Data del DOGV
:   29-11-1996

Secció del DOGV
:   ALTRES DISPOSICIONS

Número del document
:   1996/840192


Data del document
:   26-11-1996

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 216/1996, de 26 de novembre, del Govern Valencià, pel qual suspèn parcialment l'aplicació del Decret 66/1985, de 18 d'abril, del Govern Valencià, pel que fa al règim de visites al Museu de Belles Arts de València.   
El Decret 66/1995, de 18 d'abril, del Govern Valencià, pel qual es regula la visita pública al Museu de Belles Arts Sant Pius V de València i al Museu de la Valltorta, va establir la inclusió de l'entrada al Museu de Belles Arts en la relació de béns i serveis susceptibles de ser retribuïts mitjançant preus públics, en va fixar l'import en 350 pessetes i va establir altres mesures sobre l'exempció i reducció d'aquest preu en determinats supòsits.  
Atès el procés d'execució d'obres al Museu de Belles Arts de València que, d'una banda, minven la seua capacitat d'exhibició actual en no poder exposar degudament una part molt important dels fons i que, de l'altra, cal acabar perquè el Museu adquirisca un adequat nivell d'exhibició, funcionalitat i serveis, resulta convenient la suspensió de la percepció del preu per l'entrada de la visita, mentre el desplegament d'aquest procés no aconselle restablir-ne el cobrament.  
Per això, a proposta dels consellers de Cultura, Educació i Ciència i d'Economia i Hisenda i amb la prèvia deliberació del Govern Valencià, en la reunió del dia 26 de novembre de 1996,   
Decrete  
Article únic  
Se suspèn l'aplicació del Decret 66/1995, de 18 d'abril, del Govern Valencià, pel qual es regula la visita pública al Museu de Belles Arts Sant Pius V de València i al Museu de la Valltorta, pel que fa a la regulació de les visites públiques al Museu de Belles Arts de València, fins que la terminació de les obres de rehabilitació i condicionament no aconsellen el restabliment del decret.  
DISPOSICIóN FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana; això no obstant, els seus efectes s'entendran referits a la data d'entrada en vigor del Decret 66/1995, de 18 d'abril, del Govern Valencià.  
València, 26 de novembre de 1996  
El president de la Generalitat Valenciana  
EDUARDO ZAPLANA HERNáNDEZ-SORO  
La consellera de Cultura, Educació i Ciència,  
MARCELA MIRó PÉREZ  
   
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI